Chuninas (Buenos Airės)
Chuninas (isp. Junín) – miestas Argentinoje, Buenos Airių provincijos šiaurės vakaruose, 260 km į vakarus nuo Buenos Airių, prie Salado upės. Chunino apygardos centras. 82,4 tūkst. gyventojų. Chuninas kūrėsi kaip gyvulininkystės centras. 1826 m. prezidento Bernardino Rivadavijos nutarimu pastatytos trys gynybinės tvirtovės. Miestas pradėjo sparčiai augti 1880 m. nutiesus geležinkelį.